Държавен вестник, бр. 78, 2012 г., стр. 77

БРОЙ  78	
Д Ъ Р Ж А В Е Н  В Е С Т Н И К 	
СТР.  77  
12.05.2003 г. на министъра на образованието и 
науката, изм. и доп. със Заповед № РД-09-04 от 
8.01.2004 г., Заповед № РД-09-34 от 22.01.2004 г., 
Заповед № РД-09-255 от 09.04.2004 г., Заповед 
№ РД-09-274 от 18.02.2005 г., Заповед № РД-09-
1690 от 29.09.2006 г., Заповед № РД-09-828 от 
29.06.2007 г., Заповед № РД-09-1891 от 30.11.2007 г., 
Заповед № РД-09-298 от 19.02.2009 г., Заповед 
№ РД-09-1803 от 29.10.2009 г., Заповед № РД-
09-621 от 18.05.2010 г., Заповед № РД-09-1728 от 
1.12.2010 г., Заповед № РД-09-748 от 13.06.2011 г., 
Заповед № РД-09-1805 от 9.12.2011 г. и Заповед 
№ РД-09-638 от 23.05.2012 г.) входящото мини­
мално образователно равнище е:
– за ученици – завършен седми клас при срок 
на обучение 5 години или завършено основно 
образование при срок на обучение 4 години 
(рамкова програма В);
– за лица, навършили 16 години – завършено 
средно образование или придобито право за 
явяване на държавни зрелостни изпити (рамкова 
програма Е).
1.2. Изисквания за входящо квалификационно 
равнище или професионален опит
При обучение по професията „Графичен 
дизайнер“ на лица, придобили професионална 
квалификация или преминали професионал­
но обучение по професии от професионални 
направления 213 „Аудио-визуални изкуства и 
техники; производство на медийни продукти“, 
211 „Изящни изкуства“, 215 „Приложни изку­
ства и художествени занаяти“ и др., общите 
за професиите професионални компетенции се 
зачитат и се организира надграждащо обучение. 
Съдържанието на обучението се определя след 
сравнение на компетенциите и резултатите от 
ученето, описани в Държавните образователни 
изисквания (ДОИ) за придобиване на квалифи­
кация по съответните професии.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Графичният дизайнер създава цялостно 
оформле­ние на печатни, електронни и други 
продукти, като съчетава форми, цвят, шрифт и 
принципи на композиция за постигане на опреде­
лено визуално въздействие върху потребителите 
на продукта. Съвместно с други специалисти 
той участва в създаването на книги, каталози, 
брошури, опаковки, реклами, интернет сайтове 
и мултимедийни продукти, като често резулта­
тите от неговата работа определят и крайния 
успех на проекта.
Графичният дизайнер създава и обработва 
изображения, както и отделни елементи за тях, 
или ги трансформира от един формат в друг. 
Изработва печатни материали и ги подготвя за 
отпечатване/електронна публикация. Съставя 
каталози и рекламни материали, комбинирайки 
текст и изображения. Изгражда фирмен стил 
(лого, запазен знак, визитки, бланки, пликове и 
папки). Дизайнерът участва в разработката на 
цялостна концепция и дизайн на интернет сай­
тове, което включва изработване на елементи за 
тях, избор на цветове, теми и шрифт, определяне 
разположението на текста и изображенията и др.
Изпълнението на всички тези дейности с 
необходимото качество и срокове изискват от 
графичния дизайнер да бъде организиран и от­
говорен, да има добри умения за комуникация 
и работа в динамична среда, да владее чужд 
език, да учи бързо и да притежава творчески и 
художествени способности, нестандартно мислене 
и креативност.
В професионален аспект дизайнерът трябва 
да владее различни специализирани компютърни 
програми за работа с растерна и векторна графи­
ка, чертане и анимация. Той трябва да познава 
различните технологии за печат и форматите за 
публикация на електронно съдържание, да умее 
да работи с различни видове и формати графич­
ни изображения. Способностите му да рисува 
и да знае въздействието на различните форми 
и цвят върху човешкото съзнание, познаването 
на различните шрифтове и техните особености, 
както и принципите за създаване на композиции 
са решаващи за неговата успешна професионална 
реализация.
Работното място на графичния дизайнер 
е оборудвано с компютърна конфигурация и 
редица помощни периферни устройства, като 
скенер, таблет (устройство за преобразуване от 
хартиен в електронен формат чрез рисуване със 
специален писец върху изображението), принтер. 
Дизайнерът може да работи във фирми от раз­
лични области на издателска дейност, реклама, 
уебдизайн, разработка на софтуер и др. Графич­
ният дизайнер може да работи на трудов договор 
или като самонаето лице, което изисква от него 
познания в областта на предприемачеството.
2.2. Възможности за професионална реали­
зация съгласно Националната класификация на 
професиите и длъжностите (НКПД-2011), утвър­
дена със Заповед № РД-01-931 от 27.12.2010 г. на 
министъра на труда и социалната политика, изм. 
и доп. със заповеди № РД-01-204 от 28.02.2011 г., 
РД-01-426 от 30.05.2011 г., РД-01-529 от 30.06.2011 г., 
РД-01-533 от 30.06.2011 г., РД-01-952 от 29.12.2011 г. 
и № РД-01-586 от 6.07.2012 г. 
Придобилите трета степен на професионална 
квалификация по професията „Графичен дизай­
нер“ могат да постъпват на работа на длъжности 
(професии) от единична група 2166 „Графични и 
мултимедийни дизайнери“ от НКПД-2011, както 
и на други длъжности, допълнени при актуали­
зиране на НКПД.
Те могат да работят във фирми и организации 
от различни сфери и с разнообразен предмет на 
дейност в областта на графичния дизайн. 
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления